stanford-oval/wikipedia huggingface dataset:
Anarkosyndikalismi
Teoria

Anarkosyndikalistien mukaan omistava luokka ja valtio eivät luo mitään, vaan ne ovat vain tuottavien työläisten parasiitteja. Kun työväki yhdistyy ja lakkaa hyödyttämästä riistäjiään, järjestelmä romahtaa ja seuraa vallankumous. Anarkismiin siirtymisen tärkein väline on yleislakko.
Anarkosyndikalistit haluavat maailman tuotannon rakentuvan teollisuusryhmittäin jokaisella tuotannon alalla, ja integroituvan talousliitoksi. Päätöksenteko olisi kuitenkin kollektiivista ja perustuisi kunkin työpaikan yleiskokouksen päätöksiin. Tuotanto perustuisi ihmisten tarpeisiin ja takaisi että kaikki saisivat tarvitsemansa asiat ja palvelut.
Historia

Anarkosyndikalismi yhdistetään etenkin Rudolf Rockeriin (1873–1958).
Espanjan sisällissodan aikana Barcelona ja sitä ympäröivä Katalonia jäi anarkosyndikalistien valtaan. Espanjan tasavallan puolella olevat anarkistit, vuonna 1910 Barcelonassa perustettu työväen kansalliskonfederaatio Confederación Nacional del Trabajo (CNT), kumosivat ammattiyhdistysliikkeen perusteella järjestäytyneen miliisin avulla vanhan vallan. Tavarat jaettiin hankintakuponkien perusteella ja arvon mittana olivat työtunnit, jotka olivat kaikilla yhtä arvokkaita.
Kirjallisuutta

Rocker, Rudolf: Anarkosyndikalismi: Vapaa työväenliike.  (Anarcho-syndicalism, 1938.)  Helsinki:  Suomen anarkistiliitto, 1996.  ISBN 952-90-7935-4
Aiheesta muualla

Kuvia tai muita tiedostoja aiheesta Anarkosyndikalismi Wikimedia Commonsissa
Oivariini

Valio Oivariini normaalisuolainen -levitettä.
Oivariini on Valion valmistama levite, jota tehdään voista ja rypsiöljystä.
Tuotteen nimi oli alun perin Voimariini, ja se sisälsi 80 prosenttia rasvaa eli saman verran kuin voi. Euroopan unionin säädös, jonka mukaan "voi"-sanaa sai käyttää vain tuotteista, joiden rasva oli ainoastaan maitorasvaa, johti nimen vaihtamiseen Oivariiniksi vuonna 2005. Oivariinin rasvapitoisuus on tiputettu 75 prosenttiin.
Voimariini tuotiin markkinoille vuonna 1979.Tätä edelsi lainsäädännön muuttaminen siten, että  voikasviöljyseosten myynti sallittiin. Tuotekehittelyssä oli mallina Ruotsissa vuonna 1969 markkinoille tullut, suuren suosion saavuttanut voi–kasviöljyseos.
Voimariinia valmistettiin aluksi Äänekosken meijerissä, mutta kysyntä ylitti nopeasti tuotantokapasiteetin, ja tuotetta alettiin valmistaa myös Kiuruveden Osuusmeijerissä. Nykyisin sen valmistus on muiden Valion ravintorasvojen tavoin keskitetty Seinäjoelle.
Jeremy Hunt

| Jeremy Hunt |
| --- | --- |

Yhdistyneen kuningaskunnan valtiovarainministeri
 14. lokakuuta 2022 – 5. heinäkuuta 2024  
Edeltäjä:  Kwasi Kwarteng
Seuraaja:  Rachel Reeves
Ulkoasiain- ja kansainyhteisön ministeri
 9. heinäkuuta 2018 – 24. heinäkuuta 2019  
Pääministeri:  Theresa May
Edeltäjä:  Boris Johnson
Seuraaja:  Dominic Raab
Sosiaali- ja terveysministeri
 4. syyskuuta 2012 – 9. heinäkuuta 2018  
Edeltäjä:  Andrew Lansley
Seuraaja:  Matt Hancock
Henkilötiedot
Syntynyt: 1. marraskuuta 1966 (ikä 58) Kennington, Lontoo
Arvonimi: The Right Honourable
Tiedot
Puolue:  Konservatiivipuolue
Aiheesta muualla
www.jeremyhunt.org
Jeremy Richard Streynsham Hunt (s. 1. marraskuuta 1966) on brittiläinen konservatiivipuolueen poliitikko. Hän toimi maansa terveysministerinä vuodesta 2012 vuoteen 2018 asti, kunnes hänet nimitettiin ulkoministeriksi 9. heinäkuuta 2018. Hän pyrki puolueensa puheenjohtajaksi vuoden 2019 puheenjohtajavaalissa.
Elämä ja ura

Hunt opiskeli Oxfordin yliopistossa politiikkaa, filosofiaa ja taloustiedettä. Ennen parlamenttiuraansa hän perusti koulutusalan yrityksen nimeltä Hotcourses, jonka hän vuonna 2017 myi tienaten tuolloin yli 14 miljoonaa puntaa. Lisäksi hän perusti afrikkalaisia aids-orpoja auttavan hyväntekeväisyysjärjestön.
Hunt valittiin alahuoneeseen Lounais-Surreyn vaalipiiristä ensimmäistä kertaa vuonna 2005 ja uudelleen vuosina 2010, 2015 ja 2017. Hän palveli varjohallituksessa vammaisasiainministerinä vuosina 2005-2007 ja kulttuuri-, media- ja urheiluministerinä vuosina 2007-2010. Konservatiivien päästyä hallitusvaltaan Hunt palveli David Cameronin hallituksessa ensin kulttuuri-, olympialais-, media- ja urheiluministerinä vuosina 2010-2012 ja sitten terveysministerinä vuodesta 2012 lähtien.
Hunt kirjoitti pääsiäisenä 2019 neljäkymmentä kirjettä vainotuille kristityille ja heidän tukijoilleen ympäri maailman. Kirjeissään hän toteaa, että uskonnonvapaus on ihmisoikeus, ja siksi Ison-Britannian on tehtävä kaikkensa kristittyjen vainojen lopettamiseksi. Open Doors -avustusjärjestö on kiittänyt Huntia vainottujen kristittyjen muistamisesta.
Hunt on Privy Council -neuvoston jäsen. Hän on naimisissa ja hänellä on kolme lasta.
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut
Paul Hembery

| Paul Hembery |
| --- | --- |
 Paul Hembery keskellä vuoden 2015 Bahrainin GP:ssä.
Henkilötiedot
Syntynyt: 21. maaliskuuta 1966 (ikä 58)
Kansalaisuus:  Britannia
Paul Hembery (s. 21. maaliskuuta 1966) on brittiläinen insinööri, Pirellin entinen moottoriurheilujohtaja ja sitten Latinalaisen Amerikan toiminnanjohtaja. Hembery on työskennellyt myös Pirelli Asia Pacificin toimitusjohtajana ja ollut mukana Rallin MM- ja Formula 1 -sarjassa.
Käännös suomeksi
Sãopaulonvinttikoira

| Sãopaulonvinttikoira> Avaintiedot |
| --- | --- |
Alkuperämaa:   Brasilia
Määrä:  todennäköisesti kuollut sukupuuttoon
Rodun syntyaika:  siirtomaa-ajat
Alkuperäinen käyttö:  pampahirven metsästys
Nykyinen käyttö:  metsästyskoira
Muita nimityksiä:  Veadeiro Paulista, Veadeiro Paula Souza
FCI-luokitus:  ei
Ulkonäkö
Väritys:  valkoinen, vaalea, fawn, punainen ja ruskea
Sãopaulonvinttikoira (Veadeiro Paulista) on sukupuuttoon kuollut brasilialainen koirarotu.
Ulkomuoto

Rotu muistutti englanninvinttikoiraa. Sillä oli kapea pää, pitkä kuono, ylösvetäytynyt vatsalinja, syvä ja leveä rintakehä, ohuet eturaajat, lihaksikkaat takaraajat ja pitkä, hieman ylöspäin kaartuva häntä. Karvapeite oli valkoinen, vaalea, fawn, punainen tai ruskea.
Alkuperä

Sãopaulonvinttikoira oli vanha rotu, jonka juuret olivat portugalilaisten, ranskalaisten ja espanjalaisten mukanaan tuomissa metsästyskoirissa, joita metsästäjät risteyttivät brasilianpodengon kanssa tarkoituksenaan jalostaa populaatiota sopeutuvaisemmaksi paikallisiin olosuhteisiin. Lopputuloksena oli vinttikoira, joka oli – toisin kuin avoimessa maastossa työskentelevät eurooppalaiset rodut — sopeutunut metsästämään tiheissä metsissä.
Rotu oli aiemmin hyvin yleinen São Paulon osavaltiossa, missä sitä käytettiin pampahirven metsästykseen. Harrastusmetsästyksen kieltämisen jälkeen sen suosio kuitenkin romahti ja nykyisin se on todennäköisesti kuollut sukupuuttoon.
Käännös suomeksi
Tietokanta

Tietokanta on tietokoneen tallentama tietojen ja informaation järjestetty kooste. Tietokannat ovat tiettyä tarkoitusta varten koottuja tiedostokokoelmia, joista hakumenetelmillä saadaan yksittäinen tieto tai tietoyhdistelmiä ja joita voidaan korjailla tai täydentää (päivitys).
Laajimmin käytetyt tietokantaohjelmistot (relaatiotietokannat) perustuvat relaatiomalliin. Relaatiomallin vaihtoehtona tietokannat voivat perustua muun muassa oliomalliin tai graafimalliin.
Hierarkkinen tietokanta

Varhaisin tietokantamalli on hierarkkinen malli. Hierarkkinen malli johti verkkomallin kehitykseen.
Hierarkkisessa tietokannassa tieto järjestetään ylösalaisin käännettyyn puurakenteeseen. Rakenteessa tiedoilla on isäntä–lapsi-suhde, kuten hierarkkisessa tiedostojärjestelmässä: isännällä voi olla useita lapsia mutta lapsella voi olla vain yksi isäntä. Tämä eroaa relaatiotietokannasta, jossa rakenne voidaan vapaasti määrittää.
Hierarkkinen malli oli parannusta toisiinsa liittymättömien tiedostojen käsittelystä. Hierarkkinen malli esittää hyvin yksi–moneen-suhteita, mutta sillä on ongelmia monta–moneen-suhteiden esittämisessä. Uusien riippuvaisuussuhteiden lisääminen vaatii laajaa rakenteen muokkaamista, ja seurauksena on myös sovelluksien muuttaminen.
IBM:n Information Management System (IMS) perustuu hierarkkiseen malliin: järjestelmää on edelleen käytetty vuonna 2013 IBM System Z -alustalla. IMS perustuu Yhdysvaltain avaruusohjelman materiaalihankintojen hallintaan kehitettyyn järjestelmään.
Hierarkkiseen malliin perustuviin järjestelmiin kuuluvat DNS-nimipalvelu ja LDAP-hakemistopalvelut.
Verkkomallin tietokanta

Verkkomallin tietokanta suunniteltiin korjaamaan hierarkkisen mallin ongelmia, etenkin sen joustamattomuutta. Mallin ongelmia ovat esimerkiksi vaikeampi toteutus ja ylläpito. Verkkomalli johti relaatiomallin kehittämiseen. Relaatiomallia pidettiin aluksi epäkäytännöllisenä.
Verkkomallissa tiedot esitetään tietuiden puurakenteena. Riippuvuudet tietuiden välillä esitetään joukkoina, joilla on isäntä (omistaja verkkomallissa) ja lapsia (jäseniä verkkomallissa). Tietueiden liitokset esitetään osoittimina eikä toistettuina sarakkeina kuten relaatiomallissa.
Verkkomalli lisäsi mahdollisuuden useammalle omistajalle ja siten monta–moneen-suhteiden esityksen.
Charles Bachmanin General Electricille kehittämä Integrated Data Store (IDS) perustui verkkomalliin ja vaikutti myös CODASYLin toimintaan.
Relaatiotietokannat

Relaatiotietokannat perustuvat predikaattilogiikkaan pohjautuvaan relaatiomalliin, jonka käsitteitä käyttäen tietokannan peruskäsitteet, kuten taulut, määritellään. Relaatiotietokannoissa (engl. relation, suom. suhde) taulujen välille luodaan yhteyksiä. Taulujen tiedot yhdistetään toisiinsa toisen taulun avaimella. Yleisimmin ID:llä. Toisessa taulussa yhteyden luovaa saraketta kutsutaan viiteavaimeksi tai vierasavaimeksi (engl. Foreign Key).
Taulujen välisiä suhteita kuvataan usein Äiti-lapsi -termillä. Termin mukaisesti äidillä voi olla useita lapsia, mutta lapsilla ei useita äitejä (suhde 1:n). Esimerkiksi viestillä voi olla vain yksi kirjoittaja (käyttäjä), mutta käyttäjällä useita kirjoituksia. Tällaisessa tapauksessa kirjoittaja/käyttäjä on tietokannallisesti viestin äiti ja kirjoitukset ovat kirjoittajan lapsia.
Yhdistettyjen taulujen tietojen käsittelyä hallitaan viite-eheyksillä, jotka määrittävät, mitä yhdistetyille tiedoille tapahtuu, jos taulujen tiedot vaihtuvat tai ne poistetaan. Viite-eheyksillä voidaan siis määrittää esimerkiksi poistuvatko lapsitiedot, jos äititieto poistetaan (Poistuvatko viestit, jos niiden kirjoittaja poistetaan tietokannasta.).
Relaatiotietokannat > Esimerkki

Esimerkki yksinkertaisesta taulukkorakenteisesta tietokannasta, jossa on kaksi taulua:
Huomaa, että esimerkissä Henkilöt-taulun Sukunimi_ID on viittaus Sukunimet-taulun riviin eikä tietoa siten toisteta, vaan kuvataan relaatiolla.
Oliotietokannat

Oliomalliin perustuvat tietokannat ilmeistyivät ensi kertaa 1980-luvulla CAD-sovelluksien tarpeisiin. Toisin kuin relaatiomallissa, oliomalli ei linkitä rivejä ja sarakkeita. Oliomallin mukaisessa tietokannassa ei myöskään käytetä kiinteää skeemaa. Monimutkaisen tiedon hakeminen voi olla myös nopeampaa seuraamalla suoraan osoittimia.lähde?
Oliotietokantojen tuki kyselykielille kuten SQL on vähäisempää ja käyttö painottuu enemmän olio-ohjelmointikieliin.
Tietokannan rakentaminen

Tietokannan rakentaminen perustuu siihen tallennettavan tiedon mallintamiseen. Tiedon mallintaminen perustuu sen ja sen kuvaaman todellisuuden analyysiin, jonka tuloksena saadaan joukko entiteettejä, niiden välisiä yhteyksiä ja niiden ominaisuuksia. Nämä esitetään yleensä jonkin kuvauskielen tai tekniikan avulla. Yksi yleinen kuvauskieli on UML. Seuraavassa vaiheessa malli kuvataan jonkin reaalisen tietokantatekniikan edellyttämässä muodossa. Yksi yleinen tietokantatekniikka on relaatiotietokanta, joka perustuu relaatiotietomalliin.
Tietomalli on siis malli tiedosta, ei todellisuudesta, jota se mallintaa vain epäsuorasti. BIM (Building Information Modelling, Rakennuksen tietomalli) on vastaavasti rakentamisen käytännön toteutus tietomallista, joka perustuu aina tietokantaan.
Tietokantojen rakentamisen lisäksi tietokoneohjelmien rakentamisen yhteydessä tehdään tietomalli niistä tiedoista, joita ohjelmalla käsitellään. Tietomallia voidaan tarvita myös esimerkiksi kommunikaatioprotokollien rakentamisessa. Tietokannat voivat nykyisin tallentaa myös binääridataa. Tällöin tietomallia suunniteltaessa arvioidaan, onko tietueisiin liittyviä dataobjekteja kuten kuvia järkevintä käsitellä erillisinä tiedostojärjestelmään tallennettuina tiedostoina vai tietokantaan tallennettuina binääritietueina (tietotyypit BLOB ja CLOB).
Jos rakennetaan relaatiotietokantaa, jota hallitaan SQL-kielen avulla, viime vaiheessa tietomallissa kuvatut entiteetit luodaan tietokantaan tauluina SQL-kielen määrittelylauseilla (käytännössä CREATE-lause). Yksinkertaisimmissa tietomalleissa entiteetin sisältämät tietueet ja tietotyypit voivat sellaisinaan vastata tietokannan taulurakennetta. Tietokantajärjestelmät mahdollistavat myös monimutkaisemman toimintalogiikan toteuttamisen jopa niin, että tietokantamoottori voi SQL-kielisten kyselyiden lisäksi ajaa yleisemmillä ohjelmointikielillä toteutettuja tallennettuja proseduureja. Tämä lähestymistapa on hyödyllinen erityisesti tilanteissa, joissa asiakaspäässä on käytössä rajalliset resurssit SQL-kyselyn palauttaman datan tulkitsemiseen, jolloin tulkintaa ja muuta käyttötapaukseen liittyvää logiikkaa voidaan toteuttaa palvelinpäässä.
Tietokannan hallintajärjestelmä

Tietokannan hallintajärjestelmä on ohjelmisto (yksi tai useampia ohjelmia), jonka tehtävänä on hakea, tallentaa ja järjestää tietokoneella olevia tietoja.
Hallintajärjestelmä on toteutettu varusohjelmistonalähde?, jonka tehtävänä on tukea varsinaista tietokantamoottoria (engl. database engine) mm. optimoimalla kyselyjä käyttäen hyväksi tallennettua hakutilastoa (engl. statistics) ja indeksejä. Tietokannan hallintajärjestelmät sisältävät myös ylläpitoa helpottavia apuohjelmia joiden avulla tietokantamoottorin säilyttämä tieto voidaan varmuuskopioida ja palauttaa sekä viedä ja tuoda muihin järjestelmiin. Varusohjelmat mahdollistavat tietokantojen klusteroinnin sekä toisintamisen kun haetaan korkeampaa käytettävyyttä ja saatavuutta. Hallintajärjestelmät sisältävät nykyisin myös rakenteisten dokumenttimuotojen tuen sekä teksti-indeksoinnin laajojen tietomäärien käsittelemiseksi. Hallintajärjestelmä helpottaa ylläpitäjän työtä myös tarjoamalla yhden käyttöliittymän jonka kautta tietokantamoottorien tilaa, ominaisuuksia ja parametrejä voidaan helposti hallita. Käytännössä kuitenkin tietokantojen ylläpitäjät yhä työskentelevät mieluummin komentorivipohjaisen konsolin kautta.lähde?
Relaatiotietokantojen hallintajärjestelmistä käytetään lyhennettä RDBMS ja oliotietokantojen hallintajärjestelmistä lyhennettä ODBMS tai OODBMS.
Tietokannat käytännössä

Tietokantoja käytetään monissa sovelluksissa liki jokaisella sovellusalueella. Tietokantaa suositellaan suurien monen käyttäjän järjestelmien tiedon tallennusmekanismiksi silloin, kun tarvitaan usean käyttäjän välistä koordinaatiota. Jopa yksittäiselle käyttäjälle tietokanta voi olla sopiva ratkaisu, ja monet sähköpostiohjelmat ja kalenterisovellukset perustuvat standardin mukaiseen tietokantateknologiaan.lähde?
Transaktiot ja samanaikaisuus

Lisänä useimmat käytännön tietokannat pyrkivät toteuttamaan transaktiomallin, jolla on halutut tiedon oikeellisuuden säilytysominaisuudet. Ihannetapauksessa tietokantaohjelmisto noudattaa ACID-sääntöjä:
Atomisuus (Atomicity) – kaikki tai ei mitään. Jokainen operaatio pitää suorittaa tai sitten mitään niistä ei suoriteta. (Transaktiot, joita ei pystytä viemään loppuun, on peruttava kokonaisuudessaan.)
Johdonmukaisuus (Consistency) – jokaisen transaktion jäljiltä tietokannan tulee olla johdonmukaisessa tilassa.
Eristys (Isolation) – transaktiot eivät saa vaikuttaa toisiinsa, ja keskeneräinen suoritus ei saa näkyä muille transaktioille.
Pysyvyys (kestävyys, Durability) – onnistuneiden transaktioiden pitää säilyä mahdollisen kaatumisenkin jälkeen.
Käytännön toteutuksissa useimmat tietokantajärjestelmät joustavat joidenkin näiden sääntöjen noudattamisessa, jotta suorituskyky olisi parempi.
Samanaikaisuuden hallinta on menetelmä, jolla varmistetaan, että transaktiot ajetaan turvallisella tavalla ACID-sääntöjä noudattaen. Tietokantajärjestelmän pitää pystyä varmistamaan, että vain sarjallistettavat, palautettavat operaatiot ovat sallittuja ja että mitään toimintoja toteutetuista transaktioista ei menetetä silloin kun palautetaan kanta tilaan ennen peruutettua transaktiota.
Transaktioille tyypillisesti toteutetaan transaktioloki (transaktiohistoria), jolla voidaan palauttaa tietokanta aiempaan tilaan (engl. rollback) ja myös seuraavaan tilaan (engl. rollforward), esimerkiksi palautuksen jälkeen. Tästä syystä lokissa on toteutuksesta riippuen oltava varsinainen muutos ja muutosta edeltävä tieto, jotta palautus on mahdollista tehdä.
Kyselykielet

Tietokantojen hallintajärjestelmät tukevat erilaisia kyselykieliä, joita ovat:
Structured Query Language (SQL)
Object Query Language (OQL)
Tietokannan oikeudellinen suoja

Tekijänoikeuslaissa erilaisille tietokannoille on myönnetty määräaikainen oikeussuoja. Lain tietokanta-käsite on toinen kuin tekniikan: lain suoja tietokannalle kattaa lähinnä tietokannan sisältämän informaation eikä niinkään esimerkiksi taulurakennetta. Suojatun tietokannan ei tarvitse olla edes sähköinen vaan se voi olla esimerkiksi kortisto. Oikeudellisen suojan edellytyksenä on merkittävä panostus tietokannan luomiseen tai järjestämiseen.lähde?
Tietokannan oikeudellinen suoja > Tietokantaan liittyviä käsitteitä

Tietokantamoottori
Tietokannan hallintajärjestelmä
SQL-injektio
Tietokannan normalisointi
NoSQL
Spatiaalinen tietokanta
Aiheesta muualla

Kuvia tai muita tiedostoja aiheesta Tietokanta Wikimedia Commonsissa
Hierarkkinen malli
Verkkomalli
Relaatiomalli
Esimerkki oliomallista.
Andrea Doria -luokka (taistelulaiva)

| Andrea Doria -luokka |
| --- | --- |
 Kaaviokuva luokan alusten aseistuksesta ja suojasta

Tekniset tiedot
Uppouma:  22 956 t (kuiva) 24 729 t (kuormattu)
Pituus:  168,96 m (kokonaispituus)
Leveys:  28,03 m
Syväys:  8,58 m
Koneteho:  30 000 shp
Nopeus:  21 solmua
Miehistöä:  1 233
Aseistus
Meritorjunta:  13 × 305 mm tykkiä 16 × 152 mm tykkiä 13 × 76 mm tykkiä 3 × 450 mm torpedoputkea
Ilmatorjunta:  6 × 76 mm ilmatorjuntatykkiä
Andrea Doria -luokka oli Italian kuninkaallisen laivaston ensimmäisessä ja toisessa maailmansodassa palvellut taistelulaivaluokka, johon kuului kaksi vuosina 1912–1915 valmistettua alusta. Vaikka alukset valmistuivat ensimmäisen maailmansodan aikana, ne eivät osallistuneet taistelutoimiin. Ne modernisoitiin 1937–1940 ja kumpikin osallistui toiseen maailmansotaan.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| RN Andrea Doria | Arsenale della Spezia, Italia | 24.3.1912 | 30.3.1913 | 13.3.1916 | poistettu käytöstä 1958 |
| RN Caio Duilio | Castellamare di Stabia, Italia | 24.2.1912 | 24.4.1913 | 13.6.1916 | romutettu 1957 |
Aiheesta muualla

Kuvia tai muita tiedostoja aiheesta Andrea Doria -luokka Wikimedia Commonsissa
Regia Marinan alusluokat ensimmäisessä maailmansodassa
| --- | --- |
Dreadnought-taistelulaivat:  Dante Alighieri² • Conte di Cavour • Andrea Doria • Caracciolo¹
Predreadnought-taistelulaivat:  Ammiraglio di Saint Bon • Regina Margherita • Regina Elena
Ironclad-taistelulaivat:  Caio Duilio • Italia • Ruggiero di Lauria • Re Umberto
Panssariristeilijät:  Marco Polo² • Vettor Pisani • Giuseppe Garibaldi • Pisa • San Giorgio
Panssarikansiristeilijät:  Giovanni Bausan² • Etna • Piemonte² • Regioni • Calabria² • Libia² • Quarto² • Nino Bixio • Campania
Torpedoristeilijät:  Goito • Partenope • Agordat
Hävittäjät:  Fulmine² • Lampo • Nembo • Soldato • Indomito • Ardito • Audace • Pilo • Poerio • Aquila • Mirabello • Audace² • La Masa • Sirtori
Torpedoveneet:  Condore² • Pellicano² • Sirio • Pegaso • Orione • Gabbiano² • PN
Sukellusveneet:  Micca • Balilla² • Pacinotti • Provana • Delfino² • Glauco • Foca² • Medusa • Atropo² • Nautilus • Pullino • Argonauta² • F • S • W • N • H • X1² • X2 • Alfa • A • B
Muut:  Faá di Bruno² • Alfredo Cappellini² • Castore
Regia Marinan alusluokat toisessa maailmansodassa
| --- | --- |
Lentotukialukset:  Aquila • Sparviero¹
Taistelulaivat:  Conte di Cavour • Andrea Doria • Littorio
Raskaat risteilijät:  Trento • Zara
Kevyet risteilijät:  Giussano • Cadorna • Montecuccoli • Duca d’Aosta • Duca degli Abruzzi • Ciano-luokka¹ • Capitani Romani • Etna¹
Hävittäjät:  Mirabello • Leone • Sella • Sauro • Turbine • Navigatori • Freccia • Folgore • Maestrale • Oriani • Soldati • Comandanti Medaglie d’Oro¹
Torpedoveneet:  Palestro • Generali • Curtatone • Spica • Orsa • Ciclone • Ariete
Korvetit:  Gabbiano
Sukellusveneet:  Marcello • Marconi • Balilla • Mameli • Pisani • Ettore Fieramosca² • Bandiera • Squalo • Bragadin • Argonauta • Settembrini • Sirena • Archimede • Glauco • Pietro Micca² • Calvi • Perla • Adua • Foca • Argo • Brin • Liuzzi • Cagni • Acciaio • Flutto • R • CA • CB • CM • CC
Muut:  San Giorgio • Taranto² • Ramb I² • Ramb II² • Ramb III² • Aquileia² • Eritrea² • MAS
Andrea Doria -luokan taistelulaivat
OnePlus X

| OnePlus X |
| --- | --- |

Valmistaja:  OnePlus
Slogan:  Powerfully Beautiful
Julkaistu:  29. lokakuuta 2015
Edeltäjä:  OnePlus 2
Seuraaja:  OnePlus 3
Paino:  138 tai 160 g
Näyttö:  5 tuuman FullHD
Näytön kuvatarkkuus:  1 920 × 1 080
Suoritin:  Qualcomm Snapdragon 801
Grafiikkapiiri:  Adreno 330, 578 MHz
Muisti:  16 Gt
Keskusmuisti:  3 Gt LPDDR3
Takakamera:  13 MP
Etukamera:  8 MP
Käyttöjärjestelmä:  OxygenOS 3.1.4
Akku:  2 525 mAh Li-Po
Liitännät:  3,5 mm:n kuulokeliitäntä, microUSB 2.0
Muistikorttipaikka:  On
Infobox OKNimi-testi OK: 
OnePlus X on kiinalaisen OnePlussan julkaisema Android-puhelin. Se julkaistiin 29. lokakuuta 2015, kolme kuukautta OnePlus 2 jälkeen.
OnePlus X oli saatavilla kolmena vaihtoehtona: Onyx (Musta), Champagne (Valkoinen) ja rajoitettu erä keraamisia versioita. OnePlus X vaati alun perin kutsun, mutta 28. tammikuuta 2016 jälkeen kutsua ei enää vaadita.
Kehitys

Pian sen jälkeen kun OnePlus 2 julkaistiin, OnePlussan perustaja Carl Pei vihjasi uutta laitetta vuoden 2015 lopulle popup-haastatteluissa New Yorkissa. Kuukausien spekuloinnin jälkeen OnePlus X paljastettiin virallisesti 29. lokakuuta 2015. Puhelin sai kiitosta kriitikoilta sen tyylikkäästä muotoilusta ja korkeasta laadusta. Puhelimen hinnaksi ilmoitettiin 269 euroa. Keraamisen mallin hinnaksi ilmoitettiin 369 euroa.
Ominaisuudet

Puhelin käyttää OxygenOS käyttöjärjestelmänä, joka perustuu Android 6.0.1. Puhelimeen on kolme pääväriä (musta, valkoinen ja keraami), mutta siihen on saataville useita kuoria.
Käännös suomeksi
Anaaliseksi

Édouard-Henri Avrilin kuvitusta Pietro Aretinon teokseen vuodelta 1892.
Anaaliseksi tarkoittaa peräaukkoon keskittyvää seksuaalista kanssakäymistä, tyypillisesti anaaliyhdyntää eli siittimen työntämistä peräaukkoon. Siihen voi kuulua myös muunlaista peräaukon ja peräsuolen kiihottamista. Anaaliseksiä harjoittaa osa niin hetero- kuin homopareistakin.